CELEX: 
Language: sl
Date: 2017-12-18 00:00:00
Title: DELEGIRANA UREDBA KOMISIJE (EU) …/… o spremembi Direktive 2014/24/EU Evropskega parlamenta in Sveta glede mejnih vrednosti za uporabo v postopkih za oddajo naročil

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               S členom 6 Direktive 2014/24/EU Evropskega parlamenta in Sveta z dne 26. februarja 2014 o javnem naročanju in razveljavitvi Direktive 2004/18/ES se na Komisijo v skladu s členom 290 PDEU prenese pooblastilo za sprejemanje delegiranih aktov za revizijo mejnih vrednosti. Navedeni člen tudi določa, da se ob časovnih omejitvah uporabi nujni postopek iz člena 88 navedene direktive.
            
            
               V skladu s členom 6(1) Direktive 2014/24/EU se mejne vrednosti izračunajo na podlagi povprečne dnevne vrednosti eura, izražene s posebnimi pravicami črpanja (v nadaljnjem besedilu: SDR), za obdobje 24 mesecev, ki se konča 31. avgusta pred revizijo, z učinkom od 1. januarja. Zaradi razpoložljivosti podatkov se zato izračun mejnih vrednosti ne more začeti pred 1. septembrom. Poleg tega Komisija v skladu s členom 6(4) navedene direktive objavi revidirane mejne vrednosti (v eurih) in njihove protivrednosti v drugih nacionalnih valutah Evropske unije (EU) v Uradnem listu Evropske unije v začetku novembra.
            
            
               Zaradi navedenega in zaradi upoštevanja prej navedenega roka Komisija sprejme to uredbo z nujnim postopkom.
            
            
               2.POSVETOVANJA PRED SPREJETJEM AKTA
            
            
               O tej uredbi in spremnem sporočilu je bilo opravljeno posvetovanje s strokovno skupino za javna naročila.
            
            
               3.PRAVNI ELEMENTI DELEGIRANEGA AKTA
            
            
               Izračun mejnih vrednosti iz direktiv o javnih naročilih je čisto matematičen postopek, zaradi česar je revizija mejnih vrednosti zgolj tehnična naloga. Opraviti jo je treba vsaki dve leti pod pogoji iz Sporazuma Svetovne trgovinske organizacije o javnih naročilih (v nadaljnjem besedilu: GPA). Namen prilagoditev je popravek zaradi sprememb tečaja med podpisnicami, ki bi vplivale na obseg njihovih trgov javnih naročil, ki so odprti za konkurenco podjetij iz drugih držav podpisnic.
            
            
               GPA vsebuje mehanizem, s katerim se protivrednosti mejnih vrednosti, določenih v SDR, vsaki dve leti preračunajo v valute podpisnic. Ta mehanizem ima pravni učinek s členom 6 Direktive 2014/24/EU. Zaradi skladnosti je primerno uskladiti tudi mejne vrednosti iz Direktive 2014/24/EU, ki niso zajete v Sporazumu.
            
            
               DELEGIRANA UREDBA KOMISIJE (EU) …/…
            
            
               z dne 18.12.2017
            
            
               o spremembi Direktive 2014/24/EU Evropskega parlamenta in Sveta glede mejnih vrednosti za uporabo v postopkih za oddajo naročil
            
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Direktive 2014/24/EU Evropskega parlamenta in Sveta z dne 26. februarja 2014 o javnem naročanju in razveljavitvi Direktive 2004/18/ES
                  1
                ter zlasti drugega pododstavka člena 6(5) Direktive,
            
            
            
               ob upoštevanju naslednjega:
            
         
         
            
               (1)Svet je s Sklepom 2014/115/EU
                  2
                odobril Protokol o spremembi Sporazuma o vladnih nabavah (v nadaljnjem besedilu: Sporazum)
                  3
               , sklenjenega v okviru Svetovne trgovinske organizacije. Sporazum je večstranski instrument, njegov namen pa je vzajemno odpreti trge javnih naročil med podpisnicami. Uporablja se za vsa naročila z vrednostjo, ki dosega ali presega zneske (v nadaljnjem besedilu: mejne vrednosti), določene v njem in izražene v posebnih pravicah črpanja.
            
            
               (2)Eden od ciljev Direktive 2014/24/EU je omogočiti naročnikom, ki jo uporabljajo, da hkrati izpolnjujejo obveznosti iz Sporazuma. V ta namen bi bilo treba prilagoditi mejne vrednosti, ki jih določa navedena direktiva za javna naročila in ki so zajete tudi v Sporazumu, da ustrezajo protivrednostim mejnih vrednosti iz Sporazuma, izraženim v eurih in zaokroženim navzdol na najbližjo tisočico.
            
            
               (3)Zaradi skladnosti je primerno uskladiti tudi mejne vrednosti iz Direktive 2014/24/EU, ki niso zajete v Sporazumu. 
            
            
               (4)Direktivo 2014/24/EU bi bilo zato treba ustrezno spremeniti –
            
            
               SPREJELA NASLEDNJO UREDBO:
            
            
               Člen 1
            
            
               Direktiva 2014/24/EU se spremeni:
            
            
               (1)člen 4 se spremeni:
            
            
               (a)
                     v točki (a) se znesek „5 225 000 EUR“ nadomesti s „5 548 000 EUR“;
            
            
               (b)
                     v točki (b) se znesek „135 000 EUR“ nadomesti s „144 000 EUR“;
            
            
               (c)
                     v točki (c) se znesek „209 000 EUR“ nadomesti z „221 000 EUR“;
            
            
               (2)prvi odstavek člena 13 se spremeni:
            
            
               (a)v točki (a) se znesek „5 225 000 EUR“ nadomesti s „5 548 000 EUR“;
            
            
               (b)v točki (b) se znesek „209 000 EUR“ nadomesti z „221 000 EUR“.
            
            
               Člen 2
            
            
               Ta uredba začne veljati 1. januarja 2018.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 18.12.2017
            
            
               
                     Za Komisijo
               
               
                     Predsednik
                     Jean-Claude JUNCKER
               
            
         
         
            
                  
                     (1)
                  
                        UL L 94, 28.3.2014, str. 65.
               
               
                  
                     (2)
                  
                        Sklep Sveta 2014/115/EU z dne 2. decembra 2013 o sklenitvi Protokola o spremembi Sporazuma o vladnih nabavah (UL L 68, 7.3.2014, str. 1).
               
               
                  
                     (3)
                  
                        UL L 68, 7.3.2014, str. 4.